《巢父井》
宋代·晏殊

禀生值尧年，率性在庞厚。
安巢一枝上，岂曰鹑居陋。
颍波人洗耳，曾不污牛口。
谅兹耕耒暇，凿饮隈林薮。
含饴鼓其腹，帝力予何有。
遂令千载外，此地存遗甃。
泓然逼乔木，宛若栖嵵旧。
乡人揭题榜，行旅谐瞻觏。
我来观古迹，愕立徘徊久。
凄其望清风，不获见师友。
愿言{左奭右斗}一勺，拭面洗心垢。
翘勤慕高躅，感慨陈卮酒。
思齐胡可望，庶以宽容瞀。
夙驾恨长途，凭高重回首。

作者简介：晏殊【yàn shū】（991-1055）字同叔，著名词人、诗人、散文家，北宋抚州府临川城人（今江西省南昌市进贤县文港镇沙河人，位于香楠峰下，其父为抚州府手力节级），是当时的抚州籍第一个宰相。晏殊与其第七子晏几道（1037-1110），在当时北宋词坛上，被称为“大晏”和“小晏”。